Не магу з гэтым пагадзіцца. Падлетку, які падпаў пад цкаванне ў любой форме, здаецца, што супраць яго паўстаў увесь свет, але ён лічыць за лепшае пераносіць усё моўчкі, не дзяліцца з дарослымі праблемай узаемаадносін з равеснікамі. Аб тым, што адбываецца ў падлеткавым асяроддзі, мы, дарослыя, можам толькі здагадвацца. І наша ўмяшанне не заўсёды бывае дзейсным. Я сутыкнулася з гэтай праблемай, перажыла яе разам з бацькамі падлетка, які падпаў пад мобінг у класе, і магу падзяліцца сваімі назіраннямі і вопытам.